ચાણસોલ (તા. ખેરાલુ)

ચાણસોલ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કુલ ૯ (નવ) તાલુકાઓ પૈકીના એક એવા ખેરાલુ તાલુકામાં આવેલું એક ગામ છે. ચાણસોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, પશુ સારવાર કેંદ્ર, પ્રાથમિક આરોગ્ય કેંદ્ર તેમ જ દૂધની ડેરી જેવી સવલતો પ્રાપ્ય થયેલી છે.

ચાણસોલ ગામમા પીપળોજ માતા અને રણછોડરાયનાં મંદિરો આવેલાં છે. આ ઉપરાંત આ ગામથી ૫ કિ.મી.ના અંતરે શેભર ગોગા મહરાજનું મંદિર આવેલું છે, જ્યાં નાગપાંચમ (શ્રાવણ વદ પાંચમ)ના દિવસે લોકમેળો ભરાય છે. આ મંદિર પર્વતોની મધ્યમાં આવેલું છે, જેની બાજુમાંથી સરસ્વતી નદી વહે છે.

 સંદર્ભ 

શ્રેણી:ખેરાલુ તાલુકો